Tu Marcellus eris (Ingres)

"Tu Marcellus eris" est titulus imaginis bis a Ioanne Augusto Dominico Ingres pictae. Verba ex Aeneide Vergilii dempta sunt. In fabula Vergiliana Anchises, flumini Lethe adstans, haec dicit quando M. Marcelli futuri manem videt: is enim nepos fuerit Augusti, magnis rebus destinatus sed mortuus iuvenis:
"Heu, miserande puer, si qua fata aspera rumpas,
Tu Marcellus eris! Manibus date lilia plenis ... (Vergilius, Aeneis 6.883)
Pictor in tabula maiore, anno 1812 confecta, Vergilium evocat qui carmen suum Augusto ipso recitat; iuxta quem videntur Livia et Octavia minor Marcelli mater. Haec, versibus commota, exanima iacet. In tabula minore, post paucos annos refecta, familia tantum Augusti videtur, Vergilio ipso omisso. Superest et adumbratio huius imaginis a pictore facta. Historia huius lectionis ab Aelio Donato in Vita Vergilii narrata est.

Eandem rem iam anno 1787 pinxerat Ioannes Iosephus Taillasson in tabula cuius titulus est "Vergilius Aeneidem Augusto et Octavia coram legit".

 Nexus externi 
 Catalogus Musei Augustinorum
 Catalogus Musei Lupariensis

Categoria:Res antiquae figuratae
Categoria:Familiae figuratae
Categoria:Publius Vergilius Maro
Categoria:Ioannes Augustus Dominicus Ingres
Categoria:Augustus
Categoria:Confecta 1812
Categoria:Museum Luparense
Categoria:Regia Musea Bellarum Artium Belgica
Categoria:Tabulae pictae
Categoria:Picturae lineares
Categoria:Museum Augustinorum (Tolosa)
Categoria:Litterae figuratae